เตรียมพิจารณาร่างพระราชบัญญัติงประมาณรายจ่ายประจำปีงบประมาณ 2563 วงเงินงบประมาณ 3.2 ล้านล้านบาท
ที่ประชุมสภาผู้แทนราษฎรสมัยวิสามัญ เตรียมพิจารณาร่างพระราชบัญญัติงประมาณรายจ่ายประจำปีงบประมาณ 2563 วงเงินงบประมาณ 3.2 ล้านล้านบาทการประชุมสภาผู้แทนราษฎรสมัยวิสามัญ เป็นพิเศษ ในเวลา 09.30 น. วันนี้ 17 ตุลาคม 2562 วาระสำคัญคือ การพิจารณาพระราชกำหนดโอนอัตรากำลังพลและงบประมาณบางส่วนของกองทัพบก กองทัพไทย กระทรวงกลาโหมไปเป็นของหน่วยบัญชาการถวายความปลอดภัยรักษาพระองค์ ซึ่งเป็ส่วนราชการในพระองค์ พ.ศ.2562 ที่คณะรัฐมนตรีเป็นผู้เสนอ และพิจารณาร่างพระราชบัญญัติงบประมาณรายจ่ายประจำปีงบประมาณ 2563 วงเงินงบประมาณ 3.2 ล้านล้านบาท เพิ่มขึ้นจากงบประมาณปี 2562 จำนวน 2 แสนล้านบาท เป็นงบขาดดุลต่อเนื่อง จำนวน 469,000 ล้านบาท ทั้งนี้รัฐบาลให้ความสำคัญกับภารกิจเพื่อขับเคลื่อนยุทธศาสตร์ชาติและนโยบายรัฐบาล ยกระดับคุณภาพชีวิตของประชาชนให้ดีขึ้น โดยจัดสรรงบกลางปี 2563 จำนวน 500,000 ล้านบาท เพิ่มขึ้นจากปีที่ผ่านมากว่า 47,000 ล้านบาท โดยกระทรวงที่ได้รับการจัดสรรงบประมาณสูง 5 อันดับแรก ได้แก่ กระทรวงศึกษาธิการ วงเงินกว่า 368,000 ล้านบาท กระทรวงมหาดไทย วงเงินกว่า 353,000 ล้านบาท กระทรวงการคลัง วงเงินกว่า 249,000 ล้านบาท กระทรววงกลาโหม วงเงินกว่า 233,000 ล้านบาท เพิ่มจากปี 2562 กว่า 6,200 ล้านบาท และกระทรวงคมนาคม วงเงินกว่า 178,000 ล้านบาทสำหรับกรอบการอภิปรายเบื้องต้นกำหนดไว้ระหว่างวันที่ 17-18 ตุลาคมนี้ แบ่งเป็นฝ่ายรัฐบาลและฝ่ายค้าน ฝ่ายละ 18 ชั่วโมง โดยไม่รวมการอ่านคำแถลงงบประมาณของนายกรัฐมนตรี